open-index/open-wikipedia-markdown huggingface dataset:
Slidre prestegjeld

**Slidre prestegjeld** var et prestegjeld tilhørende Valdres prosti i Hamar bispedømme i Den norske kirke. Det omfattet Slidre kommune i Oppland fylke, og hovedkirken var Slidredomen.

## Historikk
*Sliðrar sókn* (norrønt) har sin opprinnelse fra kristningen av landet.

### Prestegjeldet

Slidre prestegjeld går tilbake til førreformatorisk tid, da det var behov for å tilpasse den kirkelige inndelingen til folketallet og bosetningsmønsteret etter Svartedauden.

Prestegjeldet er i 1620 omtalt i Graagaas som *Slirre Præstegjeld* under Walders Prouistij, tilhørende Stavanger stift. Ved kgl.res. av 10. april 1631 ble Hallingdal og Valdres, herunder Slidre overført til Christiania stift.

Det er oppført i Skattematrikkelen 1647 som *Slidre prestegield* i Hadeland og Waldris fougderie.

### Nyere tid

Slidre prestegjeld dannet grunnlaget for Slidre formannskapsdistrikt opprettet i 1837.

Ved kgl.res. av 16. oktober 1848, gjeldende fra samme dato, ble det vidløftige prestegjeldet delt i Østre Slidre og Vestre Slidre prestegjeld:

## Referanser
Bjelleklang (film fra 1996)

***Bjelleklang*** er en amerikansk julefilm regissert av Brian Levant. Den har Arnold Schwarzenegger i hovedrollen og premierte den 16. november 1996 i USA.

## Handling
Howard Langston er en madrass-selger fra Minneapolis som elsker sin kone, Liz, og den ni år gamle sønnen deres Jamie. Men han har sjelden tid til å være sammen med familien sin ettersom han jobber mye. Han blir ofte satt i et dårlig lys av naboen, den fraskilte Ted Maltin, som har romantiske følelser for Liz. Etter å ha gått glipp av Jamies karate-time, bestemmer Howard seg for å oppfylle sønnens juleønske om en Turbo Man-actionfigur, en populær TV-superhelt. Til tross for at Liz faktisk hadde bedt ham kjøpe julegaven to uker tidligere, glemte Howard dette.

På julaften setter Howard ut for å kjøpe leken, men han oppdager snart at hver eneste butikk er fullstendig utsolgt. Han må også konkurrere mot Myron Larabee, en annen far samme mål som ham. I desperasjon forsøker Howard å skaffe seg en actionfigur fra en gruppe svindlere, som går kledd i nisse-drakter. Men dette resulterer snart i et massivt slagsmål, som må brytes opp av politiet. Howard unnslipper bare så vidt å bli arrestert, ved å utgi seg for å være en undercover-politimann.

Utslitt over alle problemene sine, og tom for drivstoff, går Howard til et spisested og ringer hjem – med hensikt å fortelle sin kone sannheten. Men det er Jamie som svarer på telefonen, og minner ham stadig på løftet hans om å være hjemme i tide til den årlige Holiday Wintertainment Parade. Howard mister til slutt tålmodigheten og roper til Jamie, hvoretter han føler seg enda mer skyldig og deprimert etter at Jamie skjeller ut faren sin fordi han aldri klarer å holde noen av løftene hans.

## Skuespillere
* Arnold Schwarzenegger som Howard Langston
* Sinbad som Myron Larabee
* Phil Hartman som Ted Maltin
* Rita Wilson som Liz Langston
* Robert Conrad som offiser Hummell
* Martin Mull som D.J.
* Jake Lloyd som Jamie Langston

## Referanser


## Eksterne lenker
*
Alexandra Andresen

**Alexandra Gamlemshaug Andresen** (født 1996) er en norsk dressurrytter, tobakk og investor milliardærarving.

Hun ble verdens yngste dollarmilliardær i en alder av 19 år i 2016, og holdt stillingen som yngste milliardær på *[[Forbes]]*-listen i tre år på rad. Andresen er per 2020 den nest yngste milliardæren på *Forbes*-listen med en nettoformue på estimert 11,2 milliarder NOK.

## Liv og virke
### Bakgrunn
Andresen er datter av den norske industri- og finansmannen Johan H. Andresen jr., eier av firmaet Ferd, som i 2007 overførte eierandeler på 42,2 % hver til sine døtre Alexandra og Katharina. Faren deres har vært tydelig på at døtrene ikke trenger å ta del i familiebedriften hvis de ikke ønsker.

Familien Andresen er kjent for sitt langvarige eierskap i det tidligere firmaet Tiedemanns Tobakksfabrikk, før det ble solgt i 2005.

Hun er oldebarn til Johan H. Andresen, tippoldebarn til Johan Henrik Andresen og Anton Klaveness, og tipptippoldebarn til Nicolai Andresen. Johan Henrik var bror til Nicolay August Andresen, og onkel til .

### Karriere
Andresen har vunnet flere priser og utmerkelser i dressurridning, og har modellert flere ganger for rideklærselskapet KingsLand.

### Privatliv
Hun har vært forlovet med den amerikanske møbel-gründeren og racerbilsjåfør Colin Thompson siden januar 2023.

## Referanser


## Eksterne lenker
*  Alexandra Andresen hos *[[Forbes]]*
Bjelleklang (film fra 2021)

***Bjelleklang*** (originaltittel: *Single All the Way*) er en kanadisk-amerikansk romantisk komedie fra 2021 regissert av Michael Mayer og med manus av Chad Hodge. 

Filmen hadde premiere på strømmetjenesten *[[Netflix]]* den 2. desember 2021.

## Handling
Hovedpersonen Peter (spilt av Michael Urie) skal på juleferie til familien i New Hampshire. Han overtaler sin beste venn Nick (Philemon Chambers) til å bli med, og til å late som han er kjæresten hans, slik at Peter kan slippe familiens mas om at han må finne seg en livsledsager. Før Peter rekker å introdusere Nick som sin nye kjæreste, avslører Peters mor (Kathy Najimy) at hun har ordnet med en *blind date* for sønnen.

Resten av Peters familie ankommer også: faren Harold (Barry Bostwick), søstrene Lisa (Jennifer Robertson) og Ashleigh med familier, og tanten Sandy (Jennifer Coolidge). Peter forteller Nick at han vurderer å flytte tilbake til New Hampshire, en nyhet Nick ikke setter særlig pris på.

Peters sjef ringer ham for å fortelle ham at de kommer til å avslutte en reklamekampanje og ber Peter om å utvikle en ny kampanje, med ekte mennesker i stedet for modeller, og som skal være klar i løpet av dagen etter. Nick blir etter hvert nødt til å innrømme for seg selv at han er forelsket i Peter, og tilstår følelsene sine for Peter – som er bekymret for at et forhold kan sette vennskapet deres i fare.

## Rolleliste
* Michael Urie som Peter
* Philemon Chambers som Nick, Peters bestevenn
* Luke Macfarlane som James
* Barry Bostwick som Harold, Peters far
* Jennifer Robertson som Lisa, Peters søster
* Madison Brydges som Daniela
* Alexandra Beaton som Sofia
* Dan Finnerty som Kevin
* Steve Lund som Tim
* Melanie Leishman som Ashleigh, Peters søster
* Gryffin Hanvelt som Simon
* Viggo Hanvelt som Sam
* Stefano DiMatteo som Tony
* Victor Andres Turgeon-Trelles som Jim
* Jennifer Coolidge som Sandy, Peters tante
* Kathy Najimy som Carole, Peters mor
* Adam Capriolo som Adam
* Christopher Hayes som Philip
* Matt Keyes som Josh
* Marvin Ishmael som Victor

## Referanser


## Eksterne lenker
*
Juranthribus

***Juranthribus*** er en utdødd slekt av bsoppsnutebiller som trolig levde av sopp som vokste på død ved. Gruppen levde i jura-tiden.

## Utbredelse i tid og rom
Slekten levde i jura-tiden og er kjent fra lokaliteter i Kasakhstan.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien snutebiller, Curculionoidea Latreille, 1802
***** Familien soppsnutebiller, Anthribidae Billberg, 1820
****** Underfamilien †**[[Juranthribinae]]** Legalov, 2011
******* Slekten †***Juranthribus*** Legalov, 2011
******** †*[[Juranthribus thompsoni]]* Legalov, 2011

## Referanser




## Eksterne lenker
*
Oxycorynus

***Oxycorynus*** er en slekt av biller som hører til gruppen snutebiller (Curculionoidea).  Noen av artene er knyttet til konglepalmer (Cycadales), der de lever av pollen i hann-kongler.

## Utseende
Stort sett små (ofte 3 – 5&nbsp;mm), avlange, noe flate biller, brune, rødlige eller svarte. Oversiden er snau eller med spredte, fine hår eller skjell, ofte noe glinsende, gjerne kraftig og tett punktert. **Hodet** er i midten trukket ut til en snal snute som er lengre enn resten av hodet. Antennene sitter festet ved roten av snuten, rett ved øyets framkant. Antennenes to-tre ytterste ledd danner en løs kølle. **Brystskjoldet** (pronotum) er bredere enn langt, tilsmalnet framover, med markerte sidekanter. Det er ofte tett og sterkt punktert. **Dekkvingene** er avlange og parallellsidige. **Beina** er ganske korte og kraftige, baklårene gjerne sterkt fortykkede. På mellom- og bakbeina har leggene og lårene en rekke av kraftige knøler på oversiden. Framleggene (protibiae) har en kam av børster som brukes til å rense antennene. Føttene er fem-leddete, men det fjerde leddet er svært lite og knapt synlig. Det tredje og ofte også det andre leddet er tolappede. På framføttene er det ytterste leddet lengre enn de fire innerste til sammen.

## Levevis

## Utbredelse
Slekten er utbredt i det sørlige Sør-Amerika.

## Systematisk inndeling

Slekten blir noen ganger regnet til familien Belidae.

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (Infraorden) Cucujiformia Lameere, 1938
**** Overfamilien snutebiller, Curculionoidea Latreille, 1802
***** Familien **[[Oxycorynidae]]** Schönherr, 1840
****** Underfamilien Oxycoryninae
******* Slekten ***Oxycorynus*** Chevrolat, 1832  – 13 arter
******** *[[Oxycorynus armatus]]* Buquet, 1844
******** *[[Oxycorynus bruchi]]* Heller, 1911
******** *[[Oxycorynus cribricollis]]* E.Blanchard, 1851
******** *[[Oxycorynus helleri]]* Bruch, 1912
******** *[[Oxycorynus hydnorae]]* F.P.Pascoe, 1868
******** *[[Oxycorynus melanocerus]]* Chevrolat, 1832
******** *[[Oxycorynus melanops]]* Chevrolat, 1832
******** *[[Oxycorynus melanopus]]* C.J.Schönherr, 1840
******** *[[Oxycorynus minutus]]* Philippi, 1864
******** *[[Oxycorynus missionis]]* Kuschel, 1995
******** *[[Oxycorynus nigripes]]* Kuschel, 1960
******** *[[Oxycorynus parvulus]]* Bruch, 1916

## Eksterne lenker
*
Bentley’s Hackpack

***Bentley's Hackpack*** er en selvstendig minispill pakke som kom ut 6 februar 2013 i Norge. Spillet er basert på *[[Sly Cooper: Thieves in Time]]*, som kom ut rundt samme tid.

Spillet er kun tilgjengelig digitalt på Playstation store på Playstation 3 og Playstation Vita. Spillet er en del av Sony sin cross-buy ide, som vil si at folk som kjøper Playstation 3 versjonen av spillet får Playstation Vita versjonen gratis.

## Spillet
Man kan spille på 3 arkademaskiner: System craker, Alter ego og Spark runner. Hver arkade har 20 baner, som har 5 utfordringer hver man kan slå.

## Handling
Karakterer fra Sly Cooper: Theives in Time som Sly, Murray, Carmelita, El Jefe og lommelykt vaktene fra spillet henger i Bentley's arkade plass i moderne Paris i fri tiden sin, noe som hinter til at dette ikke er canon med resten av serien.

## Norske stemmer
* Trond Teigen som Bentley

Alle andre karakterer som dukker opp i spillet har ingen vanlig dialog, og dermed ingen norsk stemme skuespiller

## Referanser
Aglycyderes

***Aglycyderes*** er en familie av biller som hører til gruppen snutebiller (Curculionoidea). Oxycoryninae forekommer ikke i Europa, men én art, *Aglycyderes setifer*, finnes på Kanariøyene. 

## Utseende
Stort sett små (ca. 2 mm), avlange, noe flate biller, brunlige. Oversiden er snau eller med spredte, fine hår eller skjell, ofte noe glinsende, gjerne kraftig og tett punktert. **Hodet** er stort og bredt, rundet foran uten antydning til snute. Antennene sitter festet ved roten av snuten, rett ved øyets framkant og er lange og tynne, nesten så lange som kroppen. **Brystskjoldet** (pronotum) er bredere enn langt, tilsmalnet framover, med markerte sidekanter. Det er ofte tett og sterkt punktert. **Dekkvingene** er avlange og parallellsidige. **Beina** er ganske korte og kraftige, baklårene gjerne sterkt fortykkede. På mellom- og bakbeina har leggene og lårene en rekke av kraftige knøler på oversiden. Framleggene (protibiae) har en kam av børster som brukes til å rense antennene. Føttene er fem-leddete, men det fjerde leddet er svært lite og knapt synlig. Det tredje og ofte også det andre leddet er tolappede. På framføttene er det ytterste leddet lengre enn de fire innerste til sammen.

## Levevis
Artene kan finnes under barken på døde vortemelk-planter (*Euphorbia*).

## Systematisk inndeling
Underfamilien Aglycyderinae har av og til blitt regnet som en egen familie, Aglycyderidae. På den andre siden blir alle oxycorynidene av og til regnet til Belidae.

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (Infraorden) Cucujiformia Lameere, 1938
**** Overfamilien snutebiller, Curculionoidea Latreille, 1802
***** Familien **[[Oxycorynidae]]** Schönherr, 1840
****** Underfamilien **[[Aglycyderinae]]** Wollaston, 1864
******* Slekten ***Aglycyderes*** Westwood, 1864  – tre arter, Kanariøyene og Nord-Amerika
******** *[[Aglycyderes ornatus]]* Knížek, 2012
******** *[[Aglycyderes setifer]]* Westwood, 1864  – Kanariøyene
******** *[[Aglycyderes tavakiliani]]* Menier, 1974

## Eksterne lenker
*
Yatta

**Yatta** eller **Yattah** (arabisk يطّا, hebraisk skrift יטא) er en palestinsk by i guvernementet Hebron på en høyde omkring 8&nbsp;km sør for byen Hebron på Vestbredden. Ifølge Palestinsk statistisk sentralbyrå hadde den en befolkning på 48&nbsp;672 innbyggere i 2007.

## Historie

Yatta er identifisert med den bibelske byen Jutta.
En jødisk gravplass datert til 100-tallet e.Kr. ble funnet i byen i 1931. Eusebius (300-tallet) skrev at Yatta var «en svært stor jødisk landsby, 18 mil sør for Beit Guvrin.»

I 1596 hadde han den 127 muslimske familier, og betalte skatt for hvete, bygg, oliven, geiter og bikuber. I 1931 var folketallet 4&nbsp;034 muslimer. 

*Survey of Western Palestine* skildret landsbyen i 1870-årene som en «stor landsby på en høyde. Den er bygd av stein, men noen av innbyggerene bor i telt. Vannforsyningen kommer fra cisterner. I sør ligger det graver hogd ut i berget, og vinpresser i stein finnes over hele landsbyen. Området er særdeles steinete, sør for landsbyen er spredde oliventrær, i vest, like nedenfor en klippe, ligger en liten olivenhage der kartleggingsgruppen slo leir i 1874. Sørvest for leiren står noen fikentre. Landsbyen ble sagt å ha 17&nbsp;000 sauer, i tillegg til geiter, kyr, kameler, hester og esler. Sjeiken alene har 250 sauer.»

Minst syv palestinere ble drept i Yatta under den andre intifadaen i 2002-2004.

## Referanser


## Litteratur
*

## Eksterne lenker
* yatta-munc.org 
* Yatta Town
Vesna (band)

**Vesna** er et tsjekkisk folkband, etablert i Praha i 2016. Bandet har fem medlemmer og representerte Tsjekkia i Eurovision Song Contest 2023 i Liverpool med sangen «My Sister's Crown», hvor de endte på en tiendeplass med 129 poeng som er Tsjekkias nest beste resultat. 

## Bakgrunn

### Starten (2016)
I 2016 drømte bandets frontfigur Patricie Kaňok Fuxová å etablere et band med kun kvinnelige medlemmer. Som student ved Jaroslav Ježek-konservatoriet i Praha møtte Fuxová fiolinisten Bára Juránková og fløytespillerne Andrea Šulcová og Tanita Yanková.

Bandet skulle hylle og feire femininitet og slavisk søsterskap. Bandet krysser tsjekkisk folkemusikk med moderne sjangre som pop, men ifølge Fuxová anser ikke Vesna seg som et folkband: «Jeg ser ikke på det vi gjør med Vesna som folklore, det er ikke folkesanger. Slik jeg ser det, tar sangene våre opp disse stereotypiene.» 

### ''Pátá bohyně'' (2018)
I 2018 forlot Šulcová og Yankovová bandet og ble erstattet med pianisten Olesya Ochepovskaya og trommespiller Markéta Mužátková. Samme år ga bandet ut sitt første studioalbum, *Pátá bohyně (Den femte gudinnen)*. I et intervju med det tsjekkiske musikkmagasinet *Týden*, fortalte Fuxová at albumet var inspirert av selvopplevde hendelser og tsjekkiske historier og eventyr.

Albumet vant prisen for «årets oppdagelse» under den tsjekkiske musikkprisutdelingen *Ceny Anděl 2018*. 

### ''Anima'' (2020)
Under koronapandemien startet bandet arbeidet og innspillingen av oppfølgeralbumet *Anima*. Albumet handlet om temaer som forholdet mellom menn og kvinner, og om kvinnekroppen. Bandet ble veldig populært på radio i Tsjekkia med sangen *Na dračích perutích.* I februar 2022, Vesna ble med andre tsjekkiske artister for en veldedighetskonsert for å vise deres støtte for Ukraina. 

### Eurovision Song Contest (2023)
I januar 2023 ble bandet kunngjort som en av seks deltakere i *ESCZ 2023*, det tsjekkiske uttaket til Eurovision Song Contest 2023. Resultatet ble avslørt 7. februar 2023, og bandet vant klart med  stemmer – 6367 stemmer mer enn andreplassen. Med seieren fikk bandet representere Tsjekkia i konkurransen, der de endte på tiendeplass – Tsjekkias nest beste plassering siden debuten i 2007.  

### ''Muzika'' (2023)
Dagen etter Eurovision-finalen kom bandet med en ny EP kalt *Muzika*. EP-en har sanger på engelsk, tsjekkisk, bulgarsk og polsk, hhv. *Hej mami*, *Płakały*, *Queen of Love* og den akustiske versjonen av ''My Sister's Crown''.  

### ''Muzica Slavica'' (2023)
Vesna ga ut det tredje albumet sitt, Muzika Slavica 21. november 2023. Albumet har sanger på engelsk, tsjekkisk, ukrainsk, bulgarsk og polsk, hhv. Běžela jsem lesem, Płakały, My Sister's Crown, Pomiluj mě, Wolfrunners, Dokola, Hej mami, Queen of Love, Maritza og My Sister's Crown (acoustic). 

## Referanser


## Eksterne lenker

* 
*
Landsrådet for Heimevernet

**Landsrådet for Heimevernet** er er rådgivende organ, opprettet i 1947, som skal sikre Heimevernets samarbeid med befolkningen. Landsrådet blir oppnevnt av Forsvarsdepartementet for fire år om gangen

Landsrådet samles normalt to ganger hvert år, og behandler saker av prinsipiell betydning og andre forhold som angår Heimevernet

## Organisering
Landsrådet består av 24 medlemmer: 13 representanter kommer fra 15 sivile organisasjoner, og én representant fra hvert av de 11 distriktsrådene, i alt 26 medlemmer.

En generalsekretær plassert i Heimevernsstaben forestår daglig drift og administrasjon av Landsrådet, og er faglig ansvarlig for distriktsråd, områdeutvalg og kommunale HV-nemder.

Generalsekretæren er direkte underlagt Sjef Heimevernet. 

### Reperesenterte organisasjoner
Følgende organisasjoner er representert i Landsrådet:

* Direktoratet for samfunnssikkerhet og beredskap
* Landsorganisasjonen i Norge
* Næringslivets Hovedorganisasjon
* Norges idrettsforbund
* Norske Kvinners Sanitetsforening
* Norges Bondelag
* Norges Fiskarlag
* Det frivillige Skyttervesen
* Norsk TotalforsvarsForum
* Landsrådet for Norges barne- og ungdomsorganisasjoner
* Norges Lotteforbund
* Norges Røde Kors
* Norsk Folkehjelp
* Kommunesektorens organisasjon
* Norsk studentorganisasjon

## Historie
Rådsstrukturen i Heimevernet ble midlertidig opprettet utover høsten 1945 basert på erfaringene fra Sivorg og Milorgs motstandsarbeid under okkupasjonen av Norge under andre verdenskrig.

Landsrådet ble formelt fast oppnevnt av Forsvarsdepartementet 23. oktober 1947.

## Referanser
Brunette (musiker)

**Elen Jeremjan** (armensk: Էլեն Երեմյան, født 4. mai 2001 i Jerevan i Armenia), kjent under artistnavnet **Brunette**, er en armensk sanger og låtskriver. Hun representerte Armenia i Eurovision Song Contest 2023 med sangen «Future Lover».

## Bakgrunn
Brunette startet å synge allerede som fireåring og startet å skrive egen musikk som 15-åring. I september 2019 slapp hun debutsingelen «Love the Way You Feel» I samarbeid med Nvak Foundation.  Senere har hun gjort suksess med sanger som «Night», «Smoke Break» og «Light Blue Eyes», som har fått flere millioner avspillinger på YouTube. 

I februar 2023 kunngjorde den armenske kringkasteren ARMTV at den hadde internt valgt Brunette til å representere Armenia i Eurovision Song Contest 2023 i Liverpool. Hun deltok med sangen «Future Lover» og endte på 14. plass i finalen.

## Se også

* Armenia i Eurovision Song Contest

## Referanser


## Eksterne lenker

* 
* 
*
Aksjon skolebibliotek

**Aksjon skolebibliotek** er et samarbeid på tvers av ulike organisasjoner som ønsker å sette fokus på situasjonen rundt skolebibliotek i Norge. Aksjon skolebibliotek jobber for at myndighetene oppretter en nasjonal, forpliktende standard for skolebibliotek. Standarden skal inneholde krav til bemanning og tilgjengelighet, kompetanse hos ansatte, hvordan skolebiblioteket brukes og et minstekrav til innhold og tilbud i skolebiblioteket. En slik standard vil gjøre det mulig å oppfylle opplæringsforskriften om skolebibliotek 

## Historie
Aksjon skolebibliotek oppstod i 2016 i forbindelse med et samarbeidsarrangement på Arendalsuka hvor flere organisasjoner gikk sammen for å stille krav knyttet til skolebibliotek. Målet var opprinnelig å styrke opplæringslovens ordlyd om skolebibliotek, noe som også ble gjort. Mandatet er senere utvidet til å også gjelde en nasjonal standard for skolebibliotek 

## Målsetting
Det er i dag for store variasjoner i tilbudet som gis til norske elever. Skolebibliotekene fratas dermed den utjevnende funksjonen de bør ha for å bidra til å utvikle elevenes leseferdigheter.  

Aksjon skolebibliotek har som mål at hver elev i grunnskolen  og videregående opplæring har tilgang på et godt skolebibliotek med kvalifisert bemanning. Aksjonen har jobbet for å styrke lovverk om skolebibliotek og jobber videre mot en nasjonal standard for skolebibliotek i Norge. For å nå målet er Aksjon skolebibliotek en tydelig stemme inn mot norske politikere i høringer og andre arenaer hvor det er naturlig å løfte skolebibliotekets stilling og potensial som en utjevnende arena i skolen. 

## Organisering
Aksjon skolebibliotek har en fast arbeidsgruppe og henter ved behov støttespillere fra de ulike organisasjonene som har knyttet seg til aksjonen. Arbeidsgruppen jobber etter eget initiativ og kapasitet, men forankrer fokussakene hos medlemsorganisasjonene. Leder for arbeidsgruppen er Anne Brit Ingholm fra Norsk bibliotekforening skole.

### Medlemsorganisasjonene

* Bibliotekarforbundet
* Den norske Forfatterforening
* Den norske Forleggerforening
* Elevorganisasjonen
* Fagforbundet
* Forfatterforbundet
* Norsk barnebokinstitutt
* Norsk Bibliotekforening 
* Norsk bibliotekforening skole
* Norsk faglitterær forfatter- og oversetterforening
* Norsk Forfattersentrum
* Norsk Oversetterforening
* Norske Barne- og Ungdomsbokforfattere
* Skolebibliotekarforeningen i Norge
* Stiftelsen Lese

Kulturforbundet i Delta og Grafill var medlemmer frem til mandatet ble endret i 2024, da de valgte å gå ut.

## Referanser


## Eksterne lenker
* Aksjon skolebibliotek på Facebook
Auletanus

***Auletanus*** er en slekt av biller i gruppen snutebiller (Curculionoidea). Deres mest slående trekk er at mange arter ruller sammen blader til en sigarlignende rull der larvene utvikler seg. De fleste artene lever i tropiske skoger, men noen arter finnes i de aller fleste områder. I Norge er det registrert 11 arter.

## Utseende
Små til middelsstore biller (ofte 2 – 6&nbsp;mm), kroppen gjerne mer eller mindre pæreformet, oversiden glatt eller fint hårete, som oftest mørke på farge, ofte med metallglans. Hodet er i midten trukket ut til en snute som vanligvis er lengre, ofte mye lengre, enn resten av hodet. Fasettøynene er runde og utstående. Brystskjoldet (pronotum) er omtrent så langt som bredt, framover tilsmalnet, med rundede sider. Hos noen arter har det en kraftig, framoverrettet pigg på siden. Dekkvingene er mye bredere enn brystskjoldet, med tydelige skuldre, parallellsidige eller bredest i den bakerste delen. Beina er kraftige og middels lange.

## Levevis
Snutebladrullerne er uvanlige i og med at billene legger forholdene spesielt til rette for avkommet sitt ved å bygge hus til dem. Ofte gjør de dette ved å rulle sammen blader. 

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Familien **[[snutebladrullere]], [[Rhynchitidae]]** Gistel, 1856
***** Stammen **[[Auletorhinini]]** Voss, 1935
****** Slekten ***Auletanus*** Voss, 1922 - 10 arter
******* *[[Auletanus adscendens]]* Voss, 1922
******* *[[Auletanus banggiensis]]* Legalov, 2018
******* *[[Auletanus disparatus]]* Voss, 1922
******* *[[Auletanus drescheri]]* Voss, 1922
******* *[[Auletanus kurimansis]]* Legalov, 2018
******* *[[Auletanus kuscheli]]* Legalov, 2018
******* *[[Auletanus mabilabolensis]]* Legalov, 2018
******* *[[Auletanus palawanensis]]* Legalov, 2018
******* *[[Auletanus tawitawensis]]* Legalov, 2007
******* *[[Auletanus versicolor]]* Legalov, 2018

## Referanser




## Eksterne lenker
*
Victor Vernicos

**Viktor Vernikos Jørgensen** (født 2006), kjent under artistnavnet **Victor Vernicos**, er en gresk sanger og låtskriver. Han representerte Hellas i Eurovision Song Contest 2023 i Liverpool i Storbritannia med sangen «What They Say».

## Bakgrunn
Victor Vernicos har dansk far og gresk mor. Han begynte med pianotimer som fireåring, sangtimer som åtteåring og gitartimer som tiåring. Han begynte å skrive egen musikk som elleveåring, og har skrevet sin egen musikk siden 2021. Samme år utga han sin første sang, som han selv hadde skrevet og produsert.

Høsten 2022 åpnet den greske kringkasteren ERT for å sende inn bidrag til Eurovision Song Contest 2023, og Victor Vernicos sendte inn bidraget «What They Say». Han ble valgt ut som tre finalekandidater, og 30. januar 2023 kunngjorde ERT at han skulle representere Hellas i konkurransen i Liverpool. Med sine 16 år er han den yngste deltakeren som har representert Hellas i konkurransen siden landets debut i 1974. Han ble nummer 13 i semifinalen og kvalifiserte seg ikke til finalen. 

## Diskografi
### Singler
* 2020 – «Apart»
* 2021 – «Fake Club»
* 2021 – «Hope It's in Heaven»
* 2022 – «Youthful Eyes»
* 2022 – «Mean To»
* 2022 – «Out of This World»
* 2022 – «Brutally Honest with You»
* 2023 – «What They Say»

## Fotnoter

## Referanser


## Eksterne lenker
* 
* 
*
Ole Pedersen Moe

**Ole Pedersen Moe** (født 16. juli 1783 på Røros, død 21. mars 1862 i Kristiansand), var en norsk forretningsmann og politiker. Han grunnla blant annet en tobakksfabrikk i Kristiansand som senere ble kjent som «Rose Tobakk AS».

Moe var haugianer og slo seg opp som boktrykker og kjøpmann i Kristiansand etter at han giftet seg med enken etter kjøpmann og byens eneste boktrykker, Hans Thorsen Bachrud, i 1815. Giftemålet skal ha kommet i stand etter noe påtrykk fra Hans Nielsen Hauge selv. Moe overtok da trykkeripriviliegiet i tillegg til Bachruds kjøpmannshandel, adressekontor og avisen *[[Kristiansands Adresse-Kontors Efterretninger|Kristiansands Adresse-kontoirs Efterretninger]]* (senere Christianssands Stiftsavis).

I 1838 solgte Moe trykkerivirksomheten, og to år senere, i 1840, kjøpte han skipsverftet på naboeiendommen til Vestre Strandgate 14 hvor han hadde etablert sine forretninger, deriblant også et tobakkspinneri i tilknytning til varehandelen. I 1842 startet han også et rederi. Da sønnen, Peter Johan Moe, ble tatt opp som partner i 1854, fikk firmaet navnet *O. P. Moe & Søn*. Da drev de også trelasthandel i Kristiansand-området.

## Referanser
Pterocolus

***Pterocolus*** er en slekt av biller i gruppen snutebiller (Curculionoidea). Deres mest slående trekk er at mange arter ruller sammen blader til en sigarlignende rull der larvene utvikler seg. De fleste artene lever i tropiske skoger, men noen arter finnes i de aller fleste områder. 

## Utseende
Ganske små, korte og brede, mørke snutebiller, gjerne med noe fiolett metallglans. Dekkvingene er noe forkortede og dekker ikke hele bakkroppen. Oversiden er kraftig punktert, snuten ganske tynn, antennene er ikke knebøyde.

## Levevis
Snutebladrullerne er uvanlige i og med at billene legger forholdene spesielt til rette for avkommet sitt ved å bygge hus til dem. Denne gruppen lever hovedsakelig som snyltere i "husene" til andre bladrullere.

## Utbredelse
Gruppen er utbredt i den Nye verden, de fleste av artene i Mexico.

## Systematisk inndeling
Gruppen blir av og til regnet som en underfamilie, Pterocolinae

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Familien **[[snutebladrullere]], [[Rhynchitidae]]** Gistel, 1856
***** Stammen **[[Pterocolini]]** Morrone, 1998
****** Slekten ***Pterocolus*** Say, 1831 - 18 arter
******* *[[Pterocolus amandae]]* Hamilton, 1998
******* *[[Pterocolus angelae]]* Hamilton, 1998
******* *[[Pterocolus auricollis]]* Sharp, 1890
******* *[[Pterocolus azureus]]* Voss, 1943
******* *[[Pterocolus bicolor]]* Hamilton, 1998
******* *[[Pterocolus chamelensis]]* Hamilton, 1998
******* *[[Pterocolus crinomucrosus]]* Hamilton, 1998
******* *[[Pterocolus gravidus]]* Legalov, 2007
******* *[[Pterocolus grossus]]* Sharp, 1890
******* *[[Pterocolus hespenheidei]]* Hamilton, 1998
******* *[[Pterocolus jennae]]* Hamilton, 1998
******* *[[Pterocolus minutus]]* Hamilton, 1998
******* *[[Pterocolus moraguesi]]* Rheinheimer, 2012
******* *[[Pterocolus ovatus]]* (Fabricius, 1801) 
******* *[[Pterocolus pueblensis]]* Legalov, 2007
******* *[[Pterocolus setosus]]* Hamilton, 1998
******* *[[Pterocolus torreyae]]* Hamilton, 1998
******* *[[Pterocolus truncatus]]* Hamilton, 1998
******* *[[Pterocolus tuberculatus]]* Hamilton, 1998
******* *[[Pterocolus vogti]]* Hamilton, 1998

## Referanser




## Kilder
* Silfverberg, H. 1992. *Enumeratio Coleopterorum Fennoscandiae, Daniae et Baltiae* (Liste over Nordens biller). Helsinki.

* Zahradník, J. og Chvála, M. 1991. *Teknologisk forlags store bok om insekter*. N.W. Damm. Om snutebladrullere, s. 378-380.

## Eksterne lenker
* bugguide.net - bildedatabase over nordamerikanske insekter
*
Trond Tjemsland

**Trond Tjemsland** er en norsk tidligere håndballspiller. Tjemsland har spilt 18 år i Haslum Håndball. Han har nest flest kamper for eliteserie-klubben.

Tjemsland er en dekorert keeper med 3 seriegull, 3 NM Gull og 2 sluttspill gull.

466 kamper og 21 mål for Haslum. Tjems spilte med draktnummer 16 hele karrieren.

Per 2023 er han keepertrener for Haslum HK.

## Referanser


## Eksterne lenker
*
Eirik Blikstad

**Eirik Espelid Blikstad** (født 16. mai 2004) er en norsk fotballspiller som spiller for .

## Landslaget
Han ble etteruttatt i Norges tropp til U19-EM 2023 i Malta.

## Referanser


## Eksterne lenker
*
Crash of the Titans

***Crash of the Titans*** er et videospill fra 2007, utviklet av selskapet Radical Entertainment.

Spillet er det første spillet i *[[Crash Bandicoot]]*-serien i «Beat em up»-sjangeren istedenfor å være et plattformspill slik som forgjengerne. Det er også det første *Crash Bandicoot*-spillet som ikke har kommet ut i Japan.

Spillet er det første i serien som har fått norske stemmer. Kun Playstation 2-versjonen og Nintendo Wii-versjonen er utgitt med norsk tale. Versjonene for Xbox 360, Play Station Portable, Game Boy Advance og Nintendo DS er (per 2023) kun utgitt med engelsk tale.

## Handling
Mens Crash, Coco Crunch og Aku Aku nyter fine været utenfor huset sitt på Ompa-øya (engelsk: *Wumpa Island*), kommer Neo Cortex og kidnapper Coco og Aku Aku, og fryser kroppen til Crunch opp til halsen (så han kan ikke røre noe annet enn hode), Crash kaster en av Cocos oppfinnelser etter Cortex' skip, og treffer buret Aku Aku er i,. Lenken ryker og han lander i nærheten, Crash følger etter, finner snart Aku Aku, og slipper han fri. De samarbeider for å redde Coco. På reisen konfronterer de fiender og Titans, Titans kan Crash kontrollere ved å slåss med dem og hoppe oppå dem og sette Aku Aku på ansiktene deres.

Senere finner Crash og Aku Aku ut at Neo Cortex skal bruke en energikilde kalt «Mojo» til å bygge en dommedagsmaskin kalt «Dommedaginator» (engelsk: *The Doominator*) for å blant annet ødelegge Ompa Øya. Dermed må de stoppe ham fra å gjøre dette.

## Gameplay
Spillet består av 20 baner (kalt «episoder»), og det virker som en blanding mellom 3D-plattformer og «beat em up». På veien møter man forskjellige fiender med forskjellige angrep. De fleste banene har diverse bonusbaner/-områder kalt «Mojo-rom» der man skal utføre en oppgave innen en viss tid.

Spillet har støtte for ẽn til to spillere i Xbox 360-, Wii- og Playstation 2-versjonene. To-spiller delen er en co-op, der spiller én er Crash og spiller o er en hvit Crash kalt *Carbon Crash.*

## Norske stemmer

* Tommy Karlsen Sandum som Crash (kun én replikk), Crunch Bandicoot og Ko-ala
* Suzanne Paalgard som Coco Bandicoot
* Preben Olram som Aku Aku og forteller/episode-/tekstoppleser
* Anders Sundstedt som Dr. Neo Cortex
* Christoffer Staib som Dr. N. Gin og voodoo-kaniner
* Lena Meieran som Nina Cortex
* Stein Stølen Bjerkaker som Uka Uka
* Benjamin Helstad (?) som Tiny Tiger
* Simen Sand som Rotniker
* Katrine Blomstrand som Brat Girls
Fra listen mangler den norske stemmeskuespilleren for Dommedagsapene.

## Eksterne lenker
* 
*
Ulla Mørch

**Ulrikke Fredrikke Birgitte Mørch** (født 5. oktober 1867 i Trondheim, død i 1950 i Danmark) var en norskfødt, norsk–dansk komponist som etablerte seg i Danmark. 

## Liv og virke
Ulla Mørch var datter av Laura Eleonore Birgitte f. Randulff og adjunkt Ulrik Frederik Møllerop Mørch. Hennes far døde før hun ble født.

Ulla Mørch ble utdannet ved musikkonservatoriet i København og i Berlin. Hun var elev av blant andre Johan Svendsen.

Mørch komponerte flere klaverstykker og sanger, blant andre seks valser for fire hender, fem pianostykker og en ballade for to hender og fem sanger for en stemme med piano.. Hennes seks firhendige valser (1891) ble godt mottatt av både kritikere og publikum.

Mørch etablerte seg i København, hvor hun fikk dansk innfødsrett. Der underviste hun i komposisjon, klaverspill og musikkteori.

## Verker
* 1891: *Walzer* for firhendig klaver, Op. 1
* 1892: *5 Klaverstykker*, Op. 2
* 1892: *Fem Sange* for sang og klaver, Op. 3

## Referanser
Crash: Mind over Mutant

***Crash: Mind Over Mutant*** er et videospill fra 2008, utviklet av selskapet Radical Entertainment. Det tilhører plattform-/«beat 'em up»-sjangeren.

Spillet ble utgitt til spillkonsollene Xbox 360, PlayStation 2, PlayStation Portable, Nintendo DS og Nintendo Wii.

Spillet er det andre i *[[Crash Bandicoot]]*-serien – etter *[[Crash of the Titans]]* – som er laget i «Beat em up»-sjangeren i stedet for å være et plattformspill, slik som forgjengerne. Det er også det andre *Crash Bandicoot*-spillet – etter *Crash of the Titans* –  som ikke har kommet ut i Japan.

Som forgjengeren *Crash of the Titans*, har dette også blitt utgitt med norsk tale. Alle versjonene er kommet med norsk tale, bortsett fra versjonene for Nintendo DS og PlayStation Portable-konsollene.

## Handling
Seriens handling er lagt til et år etter handlingen i *Crash of the Titans*.

Spillet handler om at Neo Cortex og N. Brio har gjenforent og samarbeider med å lage masseprodusere en enhet kalt «NV», noe de påstår at er en «altmulig-enhet» (en parodi på for eksempel smarttelefoner) men i hemmelighet et utstyr som gir dem kontroll over de som eier en. Crash og Aku Aku er de eneste som ikke ble påvirket av dem, og må dermed redde blant annet Coco og Crunch og stoppe Cortex og N. Brio.

## Spillmekanisme
Spillet har noe likt spillmekanisme som *Crash of the Titans* i den form at det blander plattformer og beat em up, selv om dette spillet lener mer mot plattformer. I motsetning til *Titans,* som var fordelt over tyve baner, er dette spillet åpen verden.

Spillet har støtte for én til to spillere. To-spillerdelen er en co-op, der spiller én er Crash og spiller to er Coco i Xbox 360- og Wii-versjonen. Coco er ikke tiljengelig som spillbar karakter før hun er beseiret i en «boss-kamp».

På Playstation 2 er spiller to en hvit Crash kalt *Carbon Crash*.

DS-versjonen har annerledes multiplayer enn de andre, i form av enten konkurranse om toppscore i minispill eller at man spiller en av fem mutanter, der det er om å gjøre å slåss og vinne.

## Norske stemmer
* Tommy Karlsen Sandum som Crunch Bandicoot og Slask i dress
* Suzanne Paalgard som Coco Bandicoot og Brat Girls (i spillet)
* Preben Olram som Aku Aku, Dr. Neo Cortex, Rotteniker og fyr som leser papir med briller 
* Øyvind B. Lyse som Dr. N. Gin, Dommedagsaper, NV reklame stemme og Ond Videregående Skole reklame stemme og gammel Rottetapp
* Trond Teigen som Dr. Nitrus Brio, Rottetapp barn 1 og 2
* Lena Meieran som Nina Cortex, og Nesehornball barn 1 og 2
* Stein Stølen Bjerkaker som Uka Uka, Z'Nu og Klask-e
* Simen Sand som fyr som leser papir uten briller
* Inger Gundersen som Brat Girls (i cutscenes)
* Ove Christian Owe som Rottetapp arkitekt og 3 hodet Slask
* Siv Klynderud som Rottetapp oversetter
* Marit Andreassen (?) som Voksen Nesehornball
Figuren Crash Bandicoot har ingen vanlig dialog, og dermed ingen norsk tale.

Fra listen mangler den norske stemmen til Rottetapp som leser bok

## Eksterne lenker
*
Iru Khetsjanovi

**Irina «Iru» Khetsjanovi** (; engelsk: *Irina Khechanovi*; født 2000), kjent som **Iru**, er en georgisk sanger og låtskriver. Hun vant Junior Eurovision Song Contest 2011 som medlem av jentegruppen Candy, med sangen «Candy Music». I 2023 gikk hun til topps i den femte sesongen av *The Voice Georgia* og fikk representere Georgia i Eurovision Song Contest 2023 i Liverpool i Storbritannia.

## Bakgrunn
Khetsjanovi ble født 3. desember 2000 i Georgias hovedstad Tbilisi. Hun har armensk opphav. Som barn deltok hun i en rekke lokale sangkonkurranser, og i 2011 representerte hun Georgia i Junior Eurovision Song Contest 2011 i Jerevan i Armenia som del av jentegruppen Candy. Gruppen vant konkurransen med 108 poeng.

I 2019 deltok hun i den georgiske utgaven av *Idol*, men ble slått ut før finalen*.* To år senere ga hun ut sin første singel som soloartist, «No Jerk Around Me».

I 2022 opptrådte hun under Junior Eurovision Song Contest 2022 som del av en medley med tidligere vinnere av konkurransen. Hun hadde også vært med på å skrive sangen «I Believe» med Mariam Bigvava, som var Georgias bidrag i konkurransen det året. Låten endte på tredjeplass.

Senere i 2022 deltok Khetsjanovi i sesong 5 av *The Voice Georgia*. Hun vant finalen 2. februar 2023 og sikret seg med det retten til å representere Georgia i Eurovision Song Contest 2023. Hun deltok med låten «Echo» i semfinale 2 torsdag 11. mai 2023. Der ble hun nummer 12 i semifinalen og kvalifiserte seg ikke til finalen.

## Diskografi

### Singler

* 2021 – «No Jerk Around Me»
* 2022 – «Not Like Today»
* 2022 – «Tu mama»
* 2023 – «Idea»
* 2023 – «Echo»

## Referanser
Anita Karlsen

**Anita Karlsen** (født 1965) er ordfører for Senterpartiet i Gratangen kommune. Hun er oppvokst i Gratangen, og tok utdanning ved Universitetet i Tromsø. Har i senere tid tatt over og driver gårdsbruket ved hjemgården, nå under navnet Olabakken Gård.

## Referanser
BB (ammunisjon)

En **BB** (flertall BBs) er en sfærisk prosjektil som skytes fra et luftvåpen, en sprettert eller fra en softgun. Diameteren på kulene varierer, men det mest vanlige er 4,5mm eller 6mm. Normal vekt for kuler i plast er 0,1-0,4g.

## Etymologi
Navnet «BB» er en slangvariant av ordet baby og kommer av de første 4,5mm-kulene som var en millimeter mindre enn den engelske haglstørrelsen på 4,6mm i diameter.

## Historie
Luftgeværprodusenten Daisy utviklet ammunisjonen etter å ha observert at kundene brukte kuler fra ødelagte kulelagre som ammunisjon i stedet for pilene som våpenet opprinnelig var ment for. Mange av disse kulene var for store, noe som førte til revnede løp og kuler som ikke lot seg fjerne.

Det ble etter hvert også produsert kuler av stål og andre typer metaller, dels med forskjellig belegg for å minske friksjon i løpet.
Karen Smadja-Clément

**Karen Smadja-Clément** (født 29. januar 1999 i Nice) er en fransk alpinist, som tok bronsemedalje i super-G under Junior-VM i alpint 2020 i Narvik – bak østerrikerne Magdalena Egger og Lisa Grill.

Hun representerte Frankrike under VM i alpint 2023, hvor hun kjørte ut både i den alpine kombinasjonen og super-G.

## Referanser


## Eksterne lenker
* 
*
VM i skiskyting 2023 – Sprint kvinner

**7,5 km sprint for kvinner** under VM i skiskyting 2023 ble arrangert 10. februar 2023.

## Resultater
Rennet startet kl. 14:30.

## Referanser
Daniel Moroder

**Daniel Moroder** (født 22. januar 2002 i Sterzing) er en italiensk tidligere skihopper, nå freestylekjører innen skicross, fra Urtijëi som representerer SC Gherdëina.

## Karriere
### Skihopping
;2018/19
Han deltok under Junior-VM på ski 2019 i Lahtis, med 51.-plass individuelt og 12.-plass i lagkonkurransen.

;2019/20
Moroder representerte Italia under Vinter-OL for ungdom 2020, der han først endte på en 15.-plass i det individuelle normalbakkerennet og dagen etter på 9.-plass med det italienske laget i mikslagskonkurransen.

Han debuterte senere samme sesong under kontinentalcupen i skihopping i tyske Brotterode den 8. februar 2020, og deltok under Junior-VM på ski 2020 i Oberwiesenthal.

;2020/21
Moroder ble tatt ut i den italienske troppen til Ski-VM 2021 i Oberstdorf, der han kvalifiserte seg til normalbakkerennet og endte der sist på en 51.-plass.

### Skicross
I april 2022 bestemte han seg for å bytte idrett fra skihopping til skicross. 19. november samme år, deltok han i det østerrikske juniormesterskapet i Pitztaler Gletscher og endte på 6.-plass.

## Privatliv
Han er sønn av hopptreneren Romed Moroder.

## Referanser


## Eksterne lenker
* 
*
Sømmevågen

**Sømmevågen** er en våg i Sola kommune og er den sørligste delen av Hafrsfjord. Vågen er sjøflyhavnen ved Stavanger lufthavn, Sola. Riksvei 509 går forbi og grenser mellom sømmevågen og Sola flyplass sin nord-sør rullebane. 

Den sivile sjøflyhavnen ble etablert på stedet i 1920. Da Sola flyplass i 1937 var bygget ferdig med to betongbaner ble sjøflyhavnen ble utvidet med et ekspedisjonsbygg, flytebrygger og stripe til verkstedene på landflysplassen. Ekspedisjonsbygget står fremdeles i Sømmevågen og er Norges eldste sivile flyhistoriske bygg.

Området har også vært kjent militært som Sola sjø, for å skille det fra Sola land som ligger øst for rullebanene på den militære siden av flyplassen. Under andre verdenskrig videreutviklet okkupasjonsmakten flyplassen med blant annet nye rullebaner og en rekke hangarer, blant annet på Sola sjø. Forsvaret overtok anleggene etter krigen og de ble videreutviklet som del av NATOs infrastrukturprogram .

Den ekstyske hangaren var i en periode i bruk for 330-skvadronen, men er i de senere år brukt av Rogaland fylkeskommune for utdanning av flymekanikk ved Sola videregående skole og av Flyhistorisk Museum, Sola. Like nord for hangaren ligger et utstillingslokale i torpedoverkstedet hvor Jærmuseet viser historier fra andre verdenskrig. 

Området har mange funn fra steinalder frem til moderne tid. I 2013 ble det gravd ut på to lokaliteter. På den ene er det funnet et mesolittisk materiale under flygesandslag med bosetningsspor og dyrkingslag oppå. På den andre lokaliteten er bl.a. flintmateriale fra yngre steinalder identifisert under et yngre lag av bosetningsspor og dyrkingslag med for eksempel perledekorert spannformet keramikk.

Sømmevågen ble mye omtalt i forbinnelse med utvidelsen av Riksvei 509 i 2023 da man brukte store summer på å flytte truet dvergålegras fra Sømmevågen.

## Referanser
Teya og Salena

**Teya og Salena** er en østerriksk musikkduo, bestående av Teodora Špirić og Selina-Maria Edbauer. Duoen representerte Østerrike i Eurovision Song Contest 2023 i Liverpool med sangen «Who the Hell Is Edgar?».

## Bakgrunn
Serbisk-østerrikske Teodora «Teya» Špirić (født 2000) fra Wien og Selina-Maria «Salena» Edbauer (født 1998) fra Steiermark møttes i 2021 da de deltok i ORF-talentshowet *Starmania 21*. Under opptakene ble de to gode venner og innledet et musikalsk samarbeid som duoen *Teya & Salena*.

### Teodora «Teya» Špirić
Špirić vokste opp i Wien og oppdaget sin musikkinteresse som tolvåring. Blant hennes musikalske forbilder er Adele og Amy Winehouse. Hun er selvlært sanger og har opptrådt i flere musikaler, og har spilt saksofon i et jazzband. Som 17-åring begynte hun å skrive sanger, og hun deltok etter hvert på flere låtskriverleirer rundt om i Europa – blant annet i Belgia, Sveits og Sverige. I 2020 deltok hun i både det østerrikske og serbiske uttaket til Eurovision Song Contest, men uten å vinne.

### Selina-Maria «Salena» Edbauer
Edbauer begynte å synge som syvåring og lærte seg siden å spille gitar. Hun opptrådte som barn i flere skolestilstelninger, konfirmasjoner, brylluper og dåper, før hun i 2017 deltok i *The Voice of Germany*. Der nådde hun tredje runde i konkurransen. I 2019 prøvde hun seg i uttaket til Eurovision Song Contest 2018, men ble ikke plukket ut av den østerrikske kringkasteren ORF. Hun har siden jobbet for radiokanalen Hitradio Ö3 og har sunget i flere introer og reklameklipp på kanalen. 

### Eurovision Song Contest 2023
Den 31. januar 2023 kunngjorde den østerrikske allmennkringkasteren ORF at den hadde valgt Teya og Salena til å representere Østerrike i Eurovision Song Contest i Liverpool. De var den første kvinnelige duoen som representerte Østerrike noen gang.

De deltok med låten «Who the Hell Is Edgar?» som ble skrevet under en låtskriverleir i Tsjekkia. Sangen ble offentliggjort 8. mars 2023. Den endte på 15. plass i finalen.

## Referanser
Jon Petter Rui

**Jon Petter Rui** er en norsk jurist og professor i rettsvitenskap ved Universitetet i Bergen. Hans forskningsområder er internasjonale menneskerettigheter, økonomisk kriminalitet og straffeprosess.

Han ble utdannet jurist ved Universitetet i Tromsø i 2000 og var advokatfullmektig i Advokatfirmaet Østgård i Tromsø i perioden 2001–2003. Han var ansatt som universitetslektor, stipendiat, postdoktor, førsteamanuensis og visedekan ved Universitetet i Tromsø i perioden 2003–2013, og tok ph.d.-graden i rettsvitenskap ved UiT i 2008. I periodene 2009–2010 og i 2013 var han konstituert lagdommer.

Han ble professor i rettsvitenskap ved Universitetet i Bergen i 2014. Fra 2018 til 2020 var han professor i rettsvitenskap ved Universitetet i Tromsø med en bistilling som professor II ved UiB. Fra 2020 har han igjen vært professor i hovedstilling ved UiB.

## Referanser
Hebronmassakren 1834

**Hebronmassakren i 1834** var en massaker begått mot arabere og jøder i byen Hebron den 24. juli 1834 av egyptiske soldater etter ordre fra Ibrahim Pasha.  Fem hundre arabere ble drept som gjengjeldelse for deres opprør mot deres tvungne verneplikt i hans hær. Jødene i byen, selv om de ikke hadde deltatt i opprøret, fikk også unngjelde, og 12 av dem ble myrdet1,2.
## Massakren
Under og etter erobringen av byen ble 500 muslimske sivile og opprørere drept og 750 ble tvangsrekruttert av egyptiske soldater. I tre timer begikk troppene grusomheter mot befolkningen i byen. Mens mange muslimer klarte å rømme, fortsatte jøder som ikke var underlagt Ibrahim Pashas vernepliktspolitikk å tro at de ikke ville bli skadet av egypterne, ettersom jødene i Jerusalem hadde mottatt Pashas forsikring om at jødene i Hebron ville bli beskyttet. Jødene i byen, selv om de ikke hadde deltatt i opprøret, ble rammet av troppenes vrede; egypterne plyndret det jødiske kvarter med skremmende grusomhet. Egyptiske soldater kuttet strupen på europeiske jøder og voldtok offentlig deres koner, synagogene deres ble vanhelliget. Disse overgrepene etterlot seg 12 døde, blant dem fem unge jenter som ble myrdet etter å ha blitt voldtatt. Samfunnet som helhet var hjelpeløst. Tjuefire år senere, i 1858, kom dette samfunnet seg fullstendig3,4,5,6,7.

## Referanser
Rhinocartus

***Rhinocartus*** er en slekt av biller i gruppen snutebiller (Curculionoidea). Deres mest slående trekk er at mange arter ruller sammen blader til en sigarlignende rull der larvene utvikler seg. De fleste artene lever i tropiske skoger. 

## Utseende
Ganske små, korte og brede, rødlige snutebiller med ganske lange antenner. 

## Levevis
Snutebladrullerne er uvanlige i og med at billene legger forholdene spesielt til rette for avkommet sitt ved å bygge hus til dem.

## UTbredelse
Gruppen er utbredt i det vestlige Afrika.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Familien **[[snutebladrullere]], [[Rhynchitidae]]** Gistel, 1856
***** Stammen **[[Rhinocartini]]** Voss, 1931
****** Slekten ***Rhinocartus*** Voss, 1922 - 4 arter
******* *[[Rhinocartus brincki]]* Voss, 1974 
******* *[[Rhinocartus dahli]]* Voss, 1956 
******* *[[Rhinocartus hovanus]]* Hustache, 1933
******* *[[Rhinocartus tessmanni]]* Voss, 1922

## Referanser




## Kilder
* Silfverberg, H. 1992. *Enumeratio Coleopterorum Fennoscandiae, Daniae et Baltiae* (Liste over Nordens biller). Helsinki.

* Zahradník, J. og Chvála, M. 1991. *Teknologisk forlags store bok om insekter*. N.W. Damm. Om snutebladrullere, s. 378-380.

## Eksterne lenker
*
Paul McGhee

**Paul McGhee** (født 1980 i Corby) er en britisk komponist. Musikken hans har blitt godt mottatt i brassbandmiljøet.

I 2012 vant han komponistkonkurransen i forbindelse med europamesterskapet for brassband for verket *Lullaby*.

## Referanser